કાર સહિતના ફોર વ્હીલરમાં આગળના ભાગે ફીટ કરવામાં આવતા લોખંડ કે સ્ટિલના બુલબાર-ક્રેશ ગાર્ડના ફિટમેન્ટને વાહન વ્યવહાર વિભાગે ગેરકાયદેસર જાહેર કર્યુ છે. જેથી આવા વાહનો પરથી સાદી ભાષામાં જેને બમ્પર ગાર્ડ કહેવાય છે તેવા બુલબારને દુર કરવા આદેશ અપાયો છે. ઉપરાંત વાહન માલિકો સામે શિક્ષાત્મક પગલા ભરવા પણ આદેશ કર્યો છે. કેન્દ્ર સરકારના રોડ ટ્રાન્સપોર્ટ અને હાઈવે મંત્રાલય દ્વારા આપવામાં આવેલી સુચના બાદ બુધવારે રાજ્યના વાહન વ્યવહાર વિભાગે આ અંગે સત્તાવાર પરિપત્ર કરી તમામ આરટીઓ અધિકારીઓને પગલા ભરવા આદેશ કર્યો છે.